

**Den almene styringsdialog i Vordingborg Kommune 2022**

Vordingborg Kommunes administration har afholdt dialogmøder med de almene boligselskaber. Møderne ligger som regel i efteråret. Et møde blev aflyst pga. sygdom og er udskudt til den 11. januar 2023.

**Afholdte dialogmøder:**

* **Boligselskabet Sydsjælland (tidligere Domea) d. 7. nov. 2022**
* **Vordingborg Boligselskab d. 21. nov. 2022**
* **Boligselskabet Sjælland d. 21. nov. 2022**
* **Lejerbo d. 24. nov. 2022**
* **Arbejdernes Boligselskab - bliver afholdt d. 11. jan. 2023**

Der er udarbejdet særskilte referater fra de enkelte dialogmøder, og disse er godkendt af boligselskaberne.

**I det følgende beskrives i overordnede træk de emner og fokuspunkter, der blev drøftet på dialogmøderne.**

**Effektiviseringer**

Boligselskaberne har fortsat fokus på effektiviseringer og besparelser, og der vil fremover komme øget fokus på langtidsbudgetter og vedligeholdelsesplaner.

Der tages fortsat i vidt omfang digitale løsninger i brug, så opgaver løses så hurtigt og nemt som muligt. Opgaver er i udbud, og der er opnået store besparelser på løsningen og udførelsen af flere opgaver hos boligselskaberne.

**Renoveringer og nye projekter**

Boligselskaberne fortalte om aktuelle sager fx renoveringsarbejder i forskellige afdelinger og om overvejelser om nye byggeprojekter. Der er ingen tomme boliger, og der er ventelister i de fleste afdelinger.

**Fokuspunkter**

Boligselskaberne orienterede desuden om flere forskellige punkter, som fortsat vil have særlig opmærksomhed i det kommende år. Herunder er nævnt nogle eksempler.

* Digitalisering og effektiviseringer
* Effektiviseringsrapporter fra Bolig- og Planstyrelsen
* Granskning af vedligeholdelsesplaner - forsinket
* Renoveringer og nye projekter
* Bæredygtighed og grøn omstilling

**Politisk Fællesmøde**

Ledelsessekretariatet orienterede om, at det næste store politiske fællesmøde bliver afholdt den 23. maj 2023 på Vordingborg rådhus med deltagelse af alle boligselskaber og kommunalbestyrelsen.

Synne Felter

Jurist

Stab for Politik, Jura og Administration